《次韵张秀才题汪叔量挹秀亭》
宋代·陈造

清游如省隔世环，身系组绶心溪山。
此亭攫踞山水上，羡君脱溪尘埃间。
不应室迩嗟人远，时上风烟慰衰晚。
怳如坐我天姥傍，长啸付杯揖云巘。
张侯清吟句挟霜，肯因闻笛赋山阳。
空青染袂醉颓玉，笑人簿领阅流光。
诛茅结邻约他日，会映轩窗晞秃发。
径从两君赋归来，何须官满六百石。

作者简介：陈造（1133年～1203年）字唐卿，高邮（今属江苏）人。生于宋高宗绍兴三年，孝宗淳熙二年（1175年）进士，以词赋闻名艺苑，撰《芹宫讲古》，阐明经义，人称“淮南夫子”。范成大见其诗文谓“使遇欧、苏，盛名当不在少游下。”尤袤、罗点得其骚词、杂著，爱之手不释卷。郑兴裔荐其“问学闳深，艺文优赡”。调太平州繁昌尉，改平江府教授，寻知明州定海县，通判房州权知州事。房州秩满，为浙西路安抚司参议，改淮南西路安抚司参议。自以转辗州县幕僚，无补於世，置江湖乃宜，遂自号江湖长翁。宁宗嘉泰三年卒，年七十一。